Jacopone da Todi
Jacopone da Todi var en italiensk lyriker, der også skrev på latin, således (formentlig) hymnen Stabat mater.
Han er en af de store middelalderlige digtere. Ud over enkelte prosastykker på latin består forfatterskabet først og fremmest af cirka 90 religiøse laude i et voldsomt og farverigt sprog. De indeholder rasende angreb på gejstlig korruption og lidenskabelig selvransagelse.
Jacopone var franciskanermunk af den strenge retning ("spirituales") og stærkt engageret i slagsmålet med pave Bonifacius 8.